फिल्मों में बैकग्राउंड म्यूजिक से मिला संचित को मुकाम
पिताभाल सिंह विख्यात हरियाणवीं सिंगर। भाई अंकित सिंगर के साथ एक्टर भी। ऐसे में मुझे आगे बढ़ना था और एक बड़ी लकीर खींचनी थी। इसके लिए निरंतर मेहनत की। भारत ही नहीं अमरीका में भी म्यूजिक पर अध्ययन किया। आज खुश हूं कि कामयाब हुआ, लेकिन मेरे लिए यह एक शुरुआत है। यह बात हिट फिल्म बाजीराव मस्तानी में अपने बैकग्राउंड म्यूजिक की बदौलत वाहवाही हासिल कर रहे सोनीपत निवासी संचित बल्हारा ने कही।
मुंबई से फोन पर दैनिक भास्कर से बातचीत में संचित ने बताया कि संजय लीला भंसाली जैसे प्रसिद्ध निदेशक के साथ बार-बार काम करना और काम की सराहना मिलना हौंसला बढ़ाने वाला है। मेरी कोशिश आगे अपना संगीत फिल्मों पर थोपने के बजाए कहानी के मुताबिक संगीत देने की रहेगी। मैंने यह देखा हैं कि इंडस्ट्री में आगे बढ़ने के लिए स्कोप बहुत है, लेकिन निरंतर कामयाब होगा, वही जो अपने काम के साथ ईमानदारी बरतेगा। मेरी कामयाबी के पीछे सबसे अहम भूमिका पिता एवं भाई से मिल रहे मार्गदर्शन की है।
कोशिश है कि उनके ज्ञान को अपनी मेहनत के साथ बालीवुड में पूरी तरह से स्थापित किया जाए। अभी चार फिल्में और हैं। उनकी स्क्रिप्ट के हिसाब से म्यूजिक तैयार किया जा रहा है। संचित के भाई कृष्ण दूहन ने बताया कि फिल्म में संगीत देने का यह कोई पहला अनुभव नहीं था। इससे पहले संचित संजय लीला भंसाली की ही गोलियों की रासलीला रामलीला, सिंह साहब दी ग्रेट, रंग रसिया जैसी फिल्मों को भी अपने संगीत से सजा चुका है।
बैकग्राउंड म्यूजिक को लेकर लोगों में भ्रांतियां काफी हैं, लेकिन हर फिल्म की जान बैकग्राउंड म्यूजिक ही होता है। पूरी फिल्म उसी संगीत के सहारे आगे बढ़ती है। संचित ने खुद को इसके लिए सीमित नहीं रखा है। अमरीका में उन्होंने हर प्रकार के म्यूजिक कंपोजर की ट्रेनिंग ली है।
इस फिल्म के लिए संगीत देना आसान नहीं था। यहां पूरी तरह से भारतीय संगीत देना था। इसके लिए मराठा राज का अध्ययन किया। खासतौर पर तब लाए जाने वाले संगीत उपकरणों सारंगी, शहनाई सहित अन्य वाद्य यंत्रों पर काफी काम किया। निदेशक भंसाली के साथ निरंतर चर्चा होती थी। बढ़िया यही था जो मैं तैयार कर रहा था वह सभी को पसंद रहा था।
kas_Deva hin_Deva hin_Deva hin_Deva hin_Deva hin_Deva